ДОКЛАД ЗА ДЕЙНОСТТА НА

 НЧ „Л.Н.ТОЛСТОЙ 1926“-с.Ясна поляна

 за 2022г.

Съгласно приета Културна програма НЧ „Л.Н.Толстой 1926" за пореден път изпълни една богата и разнообразна програма.

Всички планувани мероприятия се отбелязоха по месеци.

През първия месец от годината,месец януари отбелязохме Бабин ден.Поради мерките за ограничение и дистанцията между хората празникът почетохме с поднасяне на цветя по домовете на възрастните жени.Месец февруари отпразнувахме „Трифон зарезан” в дома на Лиляна и Тодор Тодорови,със присъствието на гости от Община Приморско. С голямо желание за участие премина и Кукеров ден като в него се включиха млади момчета от селото,също Атанаска и Димитър Панайотови влязоха в ролята на цар и царица.

 През март отбелязохме 3ти март-Националният ни празник с поднасяне на цветя.

Международният ден на жената отпразнувахме в кафе”Фаворит” с жени от селото,които бяха поздравени от Кмета на Ясна поляна.

За Първа пролет с малко закъснение жените от битовата група си организираха празник по повод Ден на самодееца и Първа пролет в „Ханчето” .За Деня на Тракия ,също с поднасяне на цветя посетихме гроба на Паскал Иванов На 29.03.се проведе Отчетно събрание. През месец април лазарки в пъстри носии обходиха домовете за здраве и берекет.

През месец май по повод славянската писменост и култура,децата от Детската градина гостуваха в библиотеката.

 За Деня на детето 1ви юни организирахме съвместно с Детската градина малко тържество в центъра.Като служители на пожарна охрана бяха подготвили водно поучително шоу за най-малките.

Със вой на сирена отбелязохме Деня на Ботев, На 03.и 04.юни отпразнувахме традиционния ни събор,който започна с детско шоу с участие на „Щуромания”,футболен турнир,концерт, и борби.

За първи път на „Еньов ден се възпроизведе обичая Янево буле.

През месец юли стартира поредното 39-то издание на Национален Симпозиум по Скулптура в дърво като успоредно с него се проведе и поредният детски пленер по рисуване в който участие взеха близо 40 деца от селото с ръководители Мария Кръстева и Мария Шурелова.

През месец август почетохме празника на нашият храм „Успение Богородично“ с литургия и курбан за жителите и гостите.

Също през месец август БНТ направиха поредният филм за нашата експозиция като интервю дадоха:Председателя на инициативният съвет за създаване на музея г-н Христо Рачев,Кмета на Община Приморско д-р Димитър Германов ,Амалия Рачева и Денка Тодорова. В началото на месец септември при нас дойде внука на основателя и създателя на нашето читалище и човека дал името на селото през1934г. –учителя Андрей Ненов,внука-Андрей Ненов с който направихме план за предстояща среща с жители на Ясна поляна.

На 10.10. се състоя срещата между г-н Андрей Ненов и жителите които лично са се познавали с неговият дядо и запечатали безброй спомени за учителя,човекът помощник с каквото може, будителя за онова време който остави трайна следа след себе си в селото.Вълнуваща и ползотворна бе срещата. Г-н Ненов направи дарение на читалището, цветен принтер, снимки и книги .

За деня на Народните будители 1ви ноември бе подготвена изложба- витрина със снимки и произведения на наши будители.

За Коледа бе подготвена отново богата програма в която участие взеха нашите гости от с.Ново паничарево,с.Веселие децата и Битовата група на Ясна поляна. На Бъдни вечер къщите бяха обходени от коледари за здраве, благополучие и късмет на жителите на селото.

Отново на 26.12. Андрей Ненов направи лична среща с познати на неговия дядо и подари скромни подаръчета.

В библиотеката бяха регистрирани 50 читатели за годината.

Битовата група към читалището отново взе участие в местни и национални фестивали като:Балкан фолк Велико ,търново, Общински преглед през месец май,юли взе участие в закриване на Симпозиума, август в гр.Бургас в организирано тържество от Пристанище Бургас по повод –Илинденско преобр.въстание,в Коледните тържесва на Ясна поляна,Веселие Ново паничарево.

Музейната експозиция отново бе посещавана както от наши така и от много чужди туристи. Броят им наброява над 200души.

Акцент за годината бе посещението на г-н Мануел Корчек посланик на Словакия в България,в края на месец юни ,който подари дългоочаквана снимка на личният и семеен доктор на писателя Толстой.Към неговата визита се присъединаха,създатели на музея,Кмета на Община Приморско и Ясна поляна.Кратко но изключително вълнуваща среща.,която ще остави трайни следи в историяна на музейната експозиция.

От тук казаното до момента става ясно че културната дейност на нашето читалище от година на година все повече се развива и върви нагоре,естествено това се случва с безрезервната подкрепа на Община Приморско в лицето на Кмета и общинска администрация за което ръководството на читалището изказва благодарност. Същото изказваме благодарност и на Кмета и служителите на с.Ясна поляна за добрата съвместна работа и подкрепа.

Силата на един народ се определя от това как се отнася той към своето минало и традиции ,мисията на читалищните дейци е да успее да съхрани и продължи обичаите и традициите на своя народ.

 Председател НЧ“Л.Н.Толстой 1926“

 Десислава Щилянова..............